Þeir fjárfestar sem uppfylla hæfismat fyrir þátttöku í söluferlinu fá afhent ítarlegri kynningargögn um Eyri Invest og gera tilboð á grundvelli þeirra gagna . Nánar um söluferlið og fyrirkomulag sölunnar Seljandi mun birta nánari upplýsingar um fyrirkomulag söluferlisins fyrir 20. maí 2016 á vef sínum , www.landsbankinn.is . Seljanda ber ekki skylda til að bæta fjárfesti tjón eða kostnað sem hann hefur orðið fyrir vegna þátttöku sinnar í söluferlinu , vegna breytinga sem kunna að vera gerðar á söluferlinu , hætt hafi verið við það eða því frestað . Jafnframt er Landsbankinn viðskiptavaki með útgefin hlutabréf í Marel sem tekin hafa verið til viðskipta í kauphöll . Hagfræðideild Landsbankans gefur reglulega út hlutabréfagreiningar á Marel . Hagfræðideild Landsbankans vinnur slíkar greiningar í samræmi við lög nr. 108 / 2007 , um verðbréfaviðskipti , reglur nr. 1013 / 2007 , um opinbera fjárfestingaráðgjöf og reglugerð nr. 995 / 2007 , um fjárfestavernd og viðskiptahætti fjármálafyrirtækja .